Last viewed - 018~4 - Miguel Ángel Silvestre Network
Dimensions: 612 x 472 pixels fastJSON - CodeProject 10,762,207 members (84,322 online) Sign in
Last Visit: 31-Dec-99 18:00 Last Update: 28-Jul-14 21:13Refresh« Prev1234567891011 Next » Die EFF gebruik die bloulint as simbool vir die stryd ter verdediging van vryheid van spraak.
Die EFF (Electronic Frontier Foundation) is 'n organisasie sonder winsbejag in die V.S.A wat hom beywer tot die behoud van vryheid van spraak soos vervat in die Eerste Amendement van die die Verenigde State se grondwet in die konteks van die hedendaagse digitale wêreld. Die hoofdoel van die organisasie is om die pers, beleidsmakers en die algemene publiek oor burgerregtekwessies wat verband hou met tegnologie in te lig en tree ook op as verdediger van daardie regte. Die EFF steun op lidmate se skenkings en is gesetel in San Francisco, Kalifornië, maar het ook personeel in Toronto, Ontario en Washington, D.C..
Die EFF neem aksie op verskeie maniere:
Verskaffing van fondse vir verdediging in die howe
Om indiwidue en nuwe tegnologieë te beskerm teen die effek van dreigemente van wetlike vervolging wat volgens die organisasie sonder behoorlike gronde is
verskaf riglyne vir die regering en howe
die reël van politieke- en massaposveldtogte
ondersteuning van nuwe tegnologieë wat hulle glo persoonlike vryhede beskerm
die onderhou van 'n databasis en webwerf met verwante nuus en inligting
monitering en die uitdaag van wetgewing wat hulle glo inbreuk sal maak op persoonlike vryhede en billike gebruik
die saamstel van 'n lys van gevalle wat hulle sien as patentmisbruik met die oogmerk om dié eise wat sonder meriete is te verslaan
1.1 Boeke en verwysings
4 Geskiedenis, mylpale en sake
Mitch Kapor, stigterslid van die EFF
Die EFF is deur Mitch Kapor, John Gilmore en John Perry Barlow in 1990 gestig. Die stigters het mekaar almal op 'n aanlyn forum ontmoet.
Die skepping van die organisasie is gemotiveer deur die soek deursoek en beslaglegging op die eiendom van Steve Jackson Games deur die Verenigde State se geheime diens vroeg in 1990. Verskeie ander strooptogte is deur die federale regering se taakspan genaamd Operasie Sundevil uitgevoer rondom die tydperk, maar Steve Games se geval was die EFF se eerste hoë profiel geval gewees en die spil waarom dinge gedraai het toe die EFF burgerregte op rekenaars en die internet begin bevorder het. Die EFF se tweede groot saak was dié van Bernstein teen die Verenigde State en is gelei deur Cindy Cohn. In hierdie geval het 'n programmeerder en professor Daniel Bernstein 'n saak teen die Amerikaanse regering aanhangig gemaak om toestemming te kry om sy koderingsagteware genaamd Snuffle en die meegaande beskrywing van hoe dit werk te publiseer. Meer onlangs was die organisasie betrokke by die verdediging van Edward Felten, Jon Johansen en Dmitry Sklyarov.
Boeke en verwysings[wysig | wysig bron]
Boeke wat die EFF se geskiedenis in diepte behandel vanuit 'n beleids- en wetlike oogpunt sluit in:
Mike Godwin se Cyber Rights: Defending Free Speech in the Digital Age.
Verskeie ander boeke uit die 1990's (Bruce Sterling se The Hacker Crackdown, ens.) behandel ook die EFF se aktiwiteite tot 'n mate. Hul meer onlangse werk op die gebied van billike gebruik en intellektuele eiendom wetgewing word beter op hul webwerf en joernale gedokumenteer.
'n Ander verwysing kan ook hier gevind word:
Electronic Frontier Foundation bulks up, renews focus on litigation. 'n Artikel wat die EFF se geskiedenis hersien met besonderhede oor die leierskapsoordrag na Shari Steele in die jaar 2000 en die gepaardgaande strategie veranderinge.